WILLIAM SHAKESPEARE

HAMLET

I. Kratka predstavitev dela in avtorja

William Shakespeare se je rodil leta 1564 v Stratfordu, mestecu severo-zahodno od Londona. Leta 1593 je stopil v takratni londonski literarni svet in izda epsko pesnitev Venera in Adonis. Za Shakespeara je značilno, da je tudi igral v gledališču in ne samo pisal igre. Umrl je na svoj rojstni dan leta 1616.

Napisal je veliko dram, med najpomembnejše pa pravgotovo spada sam Hamlet z že tradicionalnim stavkom “to be or not to be”. Napisal je tudi drame Kralj Lear, Othelo, Timon Atenski, Julij Cezar, Henrik IV, Richard II, Richard III, Beneški trgovec, Komedija zmešnjav, Kralj John,...

II. Strnjena obnova

Tragedija se prične z nočnim prikazovanjem mrtvega kralja, Hamletovega očeta, grajskim stražarjem. Horatio, Hamletov prijatelj, je bil neke noči navzoč na straži, in tudi njemu se je prikazal kralj. To se mu je zdelo zelo čudno, saj se duše pokojnikov ne vračajo na zemljo, razen, če imajo kakšne neporavnane račune. Novico je hitro sporočil Hamletu, on pa se je zelo globoko zamislil nad to novico. Že od prej se mu je zdelo čudno, zakaj se je njegova mati samo dva meseca po moževi smrti poročila s kraljevim bratom, Hamletovim stricem. Leart, sin Polonija, velikega komornika in prijatelja novega danskega kralja, je odšel študirat v Francijo. Hamletu so se vsi ti dogodki zdeli zelo sumljivi in nekaj mu je govorilo, da njegov oče ni umrl naravne smrti. Vedno bolj je sovražil očima.

Hamlet pa je bil zaljubljen v Ofelijo, Polonijevo hčer. Polonij je sovražil Hamleta, saj je bil zakoniti prestolonaslednik, zato je svoji hčeri prepovedal sestajati se s Hamletom.

Nekega dne pa se Hamletu prikaže mrtvi oče. Nakaže mu zgodbo o svoji smrti. Lastni brat mu je ponoči, ki je spal na vrtu v uho zlil strup, samo da bi se polastil prestola. Očetov duh je še prosil Hamleta, naj se maščuje za krivico, ki mu je bila storjena, saj drugače ne more najti miru na drugem svetu. Zabičal mu je tudi, naj se maščuje samo nad očimom, materi pa naj ne stori žalega, saj bi tako postal morilec svoje lastne matere. Hamlet naredi načrt, kako bo razkril morilce svojega očeta. Prijateljem je zaupal, da pred ljudmi igral čudaka in prosil jih je, naj ga ne izdajo. Vendar pa je zanj značilno, da ni bil nikoli prepričan v svoje misli in dejanja, bil je zelo omahljiv čovek.

Ofelija kmalu opazi Hamletovo čudno vedenje in to hitro sporoči svojemu očetu. Ta je mislil, da je verjetno postal nor zato, ker mu je prepovedal, da bi se srečeval z Ofelijo. Polonij novico posreduje kralju, vendar mu ta ne verjame popolnoma. Gildesternu in Rozenkrancu je kralj naročil, naj pazita na Hamleta in mu takoj sporočita, če opazita kaj sumljivega ali posebnega. Kralj in Polonij pa sta se še dogovorila, da bosta Hamletu nastavila past, v kateri naj bi sodelovala tudi Ofelija.

Tako sta se Hamlet in Ofelija nekega večera pogovarjala v sobi, za zavesami pa sta stala kralj in Polonij, ter prisluškovala celemu pogovoru. Seveda pa je Ofelija spraševala tako, da bi od Hamleta izvedala čimveč. Vendar pa je Hamlet kamlu ugotovil, da je nekdo za zavesami, in da to ne more biti nihče drug kot kraljev vohun Polonij in da ga je Ofelija izdala.

Kralj se je Hamleta čedalje bolj bal, saj je imel slabo vest in lahko bi se razvedelo, kako je prišel na prestol. Sklenil je, da mora Hamlet čimprej v Anglijo, kjer bi mu bil neškodljiv. Svojima vohunoma je naročil, naj poskrbita, da bo Hamlet čimhitreje zapustil Dansko.

Ko je Polonij ponovno prisluškoval Hamletu, je ta mislil, da je za zaveso njegov očim. Čez čas se je Polonij izdal in Hamlet ga je zabodel skozi zaveso. Sprva je mislil, da je ubil kralja, vendar je ob pogledu na Polonija spoznal, da je očeta šele delno maščeval. Po tem dogodku je moral Hamlet na kraljev ukaz takoj v Anglijo v spremstvu vohunov. Vohuna sta s seboj nesla pismo kralja, v katerem je prosil angleškega kralja, naj usmrti Hamleta.

Ofelija po očetovi smrti ni bila več prisebna. Tudi Leart, Polonijev sin je kmalu izvedel za očetovo smrt. Kralj Klavdij ga je nahujskal, da je za vse kriv Hamlet, zato se odloči, da se bo s Hamletom pomeril v dvoboju in ga tam tudi ubil. Konica Leartovega meča je bila zastrupljena. V dvoboju je najprej Leart ranil Hamleta, po zamenjavi mečev pa še Hamlet Learta. Tako sta eden drugega zastrupila, zastrupila pa se je tudi Hamletova mati, ko je izpila časo s strupom, ki je bila namenjena njenemu sinu. Ko je Leart umiral je Hamletu povedal resnico o umoru njegovega očeta. To je razkadilo še njegove zadnje dvome in brez premisleka je ubil kralja Klavdija. Kasneje pa so zaradi zastrupitve umrli še Hamlet, njegova mati in Leart.

III. Opis nekaterih pomembnejših oseb

Hamlet je bil zelo nesrečen, saj je kmalu izgubil očeta. Očim Klavdij in mati ga nista imela posebno rada, saj sta se bala, da bo prevzel prestol Danske kot zakoniti prestplonaslednik. Hamletovo življenje še bolj zagreni sporočilo očeta, da je bil umorjen, čeprav se to Hamletu dozdeva že vseskozi od očetove smrti. Odloči se izpolniti besedo, ki jo je dal očetu, vendar je za to preveč omahljiv. Nikoli ni čisto prepričan, katero dejanje je pametno in katero ne. Vendar pa mu ni naklonjeno dolgo življenje, saj je skupaj z drugimi umrl tudi on. Seveda pa je sam, skupaj s svojim očetom, doživel notranje prečiščenje, katarzo, ko dokaže, da je bil njegov oče umorjen in ko razkrije podle namere svojega očima.

IV. Lepa misel

“Biti, ne biti: to je tu vprašanje:

je li bolj plemenito, da trpiš

v duhu strelice vse nasprotne usode

ali z orožjem greš nad morje zla

in ga končaš z odporom. Umreti: spati;

nič več; in reči, da končamo s spanjem

si srčno bol in tisočero udarcev,

ki dediščina so mesu, to je smoter,

ki ga bilo bi želeti.

Umreti, spati, spati:

nemara sanjati: da, to je kleč;

to, kakšne sanje bi prišle nam v spanje,

ko se otresemo teh zemskih spon,

ustavlja nas: to tisti je pomislek,

ki daljša siromaštvu bedna leta;

kdo nosil bi prezir in bič sveta,

pritisk mogočnih, mož ponosnih tlako,

neuslišane ljubezni bol, pravice

odlašanje, objest uradov, brce,

ki podlež daje skromni jih kreposti,

če bi lahko se upokojil sam

že z golo iglo? Kdo bi nosil breme

in hropel znojen pod življenjem težkim,

če ne bi groza pred nečim po smrti,

pred krajino neodkrito, ki se potnik

iz nje ne vrne, nam hromila volje,

da rajši nosimo zla pričujoča,

kot bi k neznanim se zatekali?”

V. Sporočilo dela

V drami je prikazano omahovanje med mislijo in dejanji. Ti niso značilni samo za tisti čas, ampak imajo veljavo tudi v današnjem času. Hamlet je bil po očetovi smrti zelo depresiven, pomišljal je celo na samomor. Ko se mu prikaže očetov duh, dobi nek nov zalet, nov cilj v svojem življenju. Vendar pa bolj kot se približuje maščevanju, bolj je negotov, da ravna prav. V bistvu je ujet med svojo mislijo in svojimi dejanji, podobno kot večina dandanašnjih ljudi.

VI. Moja sodba

Drama se mi je zdela podobna kakšni kriminalki, saj je dogajanje zelo napeto in zanimivo do samega konca. Moti me le, da je ta drama tragedija, saj si Hamlet prav gotovo ni zaslužil smrti.